**Vymedzenie riešeného územia**

***Základné údaje:***

*Názov mesta:*  Šaľa

*Šaľa (ľudovo Šala,* [*nem.*](http://sk.wikipedia.org/wiki/Nem%C4%8Dina) *Schala, Schelle,* [*maď.*](http://sk.wikipedia.org/wiki/Ma%C4%8Far%C4%8Dina) *Vágsellye)*

*historicky: 1002 Sala, 1251 utraque Sala, 1773 Sallya,*

*1920 Šaľa nad Váhom, 1948 Šaľa*

*Mestské časti: Šaľa, Veča*

*Osady: Hetméň, Kilič*

kód mesta: 504025

štatút: mesto

*PSČ: 927 01 – Šaľa*

*927 03 - Šaľa - Duslo*

*927 05 - Šaľa – Veča*

*telefónne smerové číslo: 031*

*Okres: Šaľa*

*Vyšší územný celok*: Nitriansky samosprávny kraj

*Poštová adresa MsÚ:* Námestie Sv. Trojice 7, 927 15 Šaľa

*Telefón:* 031/7702351, 031/7705981-4

*Fax:* 031/7706021

*e-mail:* mesto@sala.sk

*http:* [*www.sala.sk*](http://www.sala.sk)

*Počet obyvateľov:* *22 938 (ŠÚ SR k 31.12.2014), 21 689 (ŠÚSR k 31.12.2019)*

*Celková výmera územia mesta:*  *4497 ha (44 967 300 m2)*

*Nadmorská výška stredu mesta: 116 m n. m.*

*Prvá písomná zmienka: 1002*

*Hustota osídlenia mesta: 512 (k 31.12.2014) obyvateľov na km2, 485 (k 31.12.2019)*

***Širšie vzťahy mesta Šaľa v rámci Nitrianskeho samosprávneho kraja***

****

Zdroj: www.wikipedia.sk

*Vymedzenie územia:*

Územie mesta Šaľa sa nachádza na Podunajskej nížine a jeho katastrom prechádza rieka Váh.

Mesto Šaľa leží na pravom a ľavom brehu dolného toku Váhu na 17° 52' 30" východnej dĺžky a 48° 9' 30" severnej šírky v nadmorskej výške 116 m. Šaľa sa rozkladá na úrodnej nížine na rovine vo výmere 4.497 ha. Na ľavom brehu rieky Váh, na nízkom poriečnom vale leží mestská časť Veča, ktorá sa so Šaľou zlúčila 1. januára 1960. K mestu Šaľa patrí aj osada Hetméň a Kilič.


Mesto Šaľa sa nachádza v Nitrianskom samosprávnom kraji a je centrom okresu Šaľa. V 13 samosprávach okresu na celkovej rozlohe 355,9 km2 s hustotou osídlenia 148 obyvateľom na km2 žije (k 31.12.2014) 52 938 obyvateľov, (k 31.12.2019) 51 802 obyvateľov.

Okres Šaľa tvorí mesto Šaľa so štatútom mesta a  12 obcí: Diakovce, Močenok, Kráľová nad Váhom, Dlhá nad Váhom, Tešedíkovo, Žihárec, Vlčany, Horná Kráľová, Neded, Selice. Okres sa nachádza v severnej časti Podunajskej nížiny na obidvoch brehoch rieky Váh.

Kataster mesta Šaľa je ohraničený na severe katastrom obce Močenok a Dlhá nad Váhom, na východe susedí s obcami Kráľová nad Váhom, Diakovce, Tešedíkovo zo západu hraničí s katastrom obce Trnovec nad Váhom a z juhu s obcami Žihárec, Selice.

Mesto Šaľa je členom Regionálnej rozvojovej agentúry, Regionálnej energetickej agentúry, Únie miest, ZMOS, GA-SA ZMO, Smart Cities klubu.

K 31. 12. 2014 malo mesto Šaľa 22 938 obyvateľov, k 31.12.2019 - 21 689 obyvateľov. Rozloha katastra je 4 497 ha a  z toho je poľnohospodárskej pôdy takmer 3 434 ha. Hustota obyvateľstva bola ku koncu roka 2014 na úrovni 511 obyv./km2.

***Poloha mesta***


Zdroj: <http://mapa.zoznam.sk>

***Prehľad počtu obyvateľov obcí okresu Šaľa***



Zdroj: ŠÚ SR

***Kataster mesta Šaľa***



*Zdroj: maps.google.com*

|  |  |  |  |  |  |
| --- | --- | --- | --- | --- | --- |
|  | Vývoj hustoty obyvateľstva | **2011** | **2012** | **2013** | **2014** |
| Mesto Šaľa | (Osoba na kilometer štvorcový) | 523,56 | 519,36 | 515,55 | 511,88 |
|  |  | **2016** | **2017** | **2018** | **2019** |
|  |  | 502,34 | 496,84 | 490,49 | 481,60 |

Zdroj: ŠÚ SR

*Osídlenie a sídelná štruktúra:*

Mesto Šaľa sa nachádza vo veľkostnej skupine miest do 25 000 obyvateľov.

***História osídlenia:***

nález fragmentu lebky neandertálca – vek 45-60 tisíc rokov

archeologické nálezy v okolí Šale:

* v okolí závodu Duslo a.s. – 6 lokalít (doba železná, doba rímska, stredoveká, Nitrianska kultúra, pohrebiská z 8. , 11. a z 10.-11. storočia)
* v mestskej časti Veča – 4 lokality (pohrebisko z rímskej doby, lokalita z 10,. storočia, pohrebiská z 7., 8., 9.-10. a z 11. storočia, lokality z rímskeho obdobia, rímske pohrebisko z 1.-2. storočia)

r. 1002 - **Prvá písomná správa** sa zachovala v dodatku zakladajúcej listiny panonhalmského opátstva z roku 1002, vydanej uhorským kráľom Štefanom I. Priaznivá poloha, blízkosť rieky Váh, ako aj skutočnosť, že Šaľa ležala na križovatke "Českej cesty" a cesty z Nitry smerom na Bratislavu, predurčili jej rozvoj v nasledujúcich storočiach.

V písomnej podobe sa Veča spomína po prvý raz v roku 1113 v listine, ktorá je známa ako druhá zoborská listina a je druhou najstaršou písomnosťou uchovávanou na území Slovenska.

od 13 – 16 . storočia – patrila obec premonštr. kláštoru v Znieve

1241- 1242 – obec zničená Tatármi

13. storočie – výstavba opevnenia kláštora, neskôr proti tureckej pevnosti

1522 udelenie súdnej moci 1529, 1530,1541 a 1599 – vyplienenie Turkami

1536 – výsadná listina – potvrdila súdne kompetencie

1586 – Šaľa sa stala majetkom jezuitského rádu

1598 premiestnenie jezuitského kolégia z kláštora pod Znievom do Šale.1638-1639, 1661 – veľké turecké rabovanie v Šali a okolí

1676 – obliehanie Turkami

Rozvoj mestečka pokračoval aj napriek mnohým nešťastiam, hlavne častým povodniam   
a epidémiám, aj v XIX. storočí. K rozvoju dopomohlo aj vybudovanie železničnej trate medzi Viedňou a Budapešťou v roku 1850.

V druhej polovici XIX. storočia sa Šaľa stala administratívnym centrom slúžnovského úradu Nitrianskej župy. O šírenie kultúry koncom XIX. a začiatkom nášho storočia sa zaslúžili rôzne spolky, ale aj založenie tlačiarne Davida Kollmana pred I. svetovou vojnou. V rokoch 1907-1912 vychádzali noviny Šaľa a okolie ("Vágsellye és vidéke"), ktoré od roku 1911 sa tlačili v miestnej tlačiarni.

1914 – postavený mlyn

1938 – 1944 - pripojenie k Maďarsku . Od 2.11.1938 patrilo mesto v zmysle Viedenskej arbitráže k Maďarsku, no i v tomto období si zachovalo svoje administratívne postavenie   
a bolo naďalej centrom hlavnoslúžnovského okresu. Mesto Šaľa bolo oslobodené 31.marca 1945 a v rámci obnovenej ČSR zostalo okresným mestom až do roku 1960.

1958 – 1963 – výstavba chemického kombinátu Duslo

1.1.1960 – pričlenenie obce Veča k Šali

1962 – začala výstavba nemocnice, hotela a nákupného strediska, sídlisk Pohotovostné a Váh.

1963- výstavba letného kina

1964 – ukončená výstavba mestského vodovodu a plynofikácie, za Váhom začala výstavba futbalového ihriska a tribúnou.

1968-1973 výstavba kultúrneho strediska

1970- otvorenie mestského kúpaliska s 50 m bazénom.

1972- začala rekonštrukcia kaštieľa a výstavba 1. etapy sídliska Vlčanská

1973-1977 výstavba nového mosta

1975 – otvorili závod Trikota

1976- začala činnosť Stredná priemyselná škola chemická

1984-1987 výstavba nového poštového úradu

1985-2000 – výstavby novej budovy mestského úradu

1986- odovzdanie novej športovej haly

1992-1995 vonkajšia oprava budovy katolíckeho kostola

1994-1995 stavba tržnice

1995 – stavba ČOV

1996 – Od 24. júla 1996 je mesto Šaľa opäť sídlom okresu Šaľa.

1998 – 1. etapa Hlavnej ul. Rekonštrukcia, otvorenie úseku rieky Váh medzi Šaľou a Komárnom pre lodnú dopravu Zdroj: publikácia Šaľa Dr. V.Nováková a kol. 2004

**Spádovosť mesta voči orgánom štátnej správy,**

|  |  |
| --- | --- |
| Sídlo daňového úradu/ kontaktný bod | Nitra/ P. Pázmaňa 51/19 Šaľa |
| Sídlo okresného úradu | Hlavná 2/1, Šaľa (vybudované klientske centrum) |
| Organizačný odbor |
| Odbor všeobecnej vnútornej správy |
| Odbor živnostenského podnikania |
| Odbor krízového riadenia |
| Odbor cestnej dopravy a pozemných komunikácií |
| Odbor starostlivosti o životné prostredie |
| Pozemkový a lesný odbor |
| Katastrálny odbor |
| Sídlo pracoviska Obvodného oddelenia policajného zboru | SNP 32, Šaľa |
| Sídlo OPRZ | Staničná 23,Šaľa |
| Sídlo okresného súdu | Mierové námestie 1, Galanta |
| Sídlo príslušnej okresnej prokuratúry | F. Rákócziho 15, Nové Zámky |
| Sídlo Okresného riaditeľstva Hasičského a záchranného zboru/ hasičská stanica | Nitra/Murgašova 25 Šaľa |
| Sídlo územného Úradu práce, sociálnych vecí a rodiny/detašované pracovisko | Nové Zámky/  P. Pázmaňa 52/21, Šaľa |
| sídlo štátnej ochrany prírody, pod ktorú patrí okres Šaľa | Správa CHKO Dunajské luhy, Korzo B. Bartóka 789/3, Dunajská Streda |
| Sídlo regionálnej veterinárnej a potravinovej správy | Školská 5, Šaľa |
| Sídlo regionálneho úradu verejného zdravotníctva pre územný obvod Šaľa | Štefánikova 58, Nitra |

**Vývoj počtu obyvateľov** Zdroj: ŠÚ SR – sčítania obyvateľov

|  |  |  |  |  |  |  |  |
| --- | --- | --- | --- | --- | --- | --- | --- |
|  | **1869** | **1880** | **1890** | **1900** | **1910** | **1921** | **1930** |
| SR | 2481811 | 2477521 | 2595180 | 2782925 | 2916867 | 2993859 | 3324110 |
| Reťazový index rastu | x | 99,8 | 104,7 | 107,2 | 104,8 | 102,6 | 111,0 |
| Mesto Šaľa | 4039 | 4178 | 4326 | 4750 | 4890 | 5241 | 5858 |
| Reťazový index rastu | x | 103,4 | 103,5 | 109,8 | 102,9 | 107,2 | 111,8 |
|  | | | | | | | |
|  | **1950** | **1961** | **1970** | **1980** | **1991** | **2001** | **2011** |
| SR | 3442317 | 4174046 | 4537290 | 4991168 | 5274335 | 5379455 | 5397036 |
| Reťazový index rastu | 103,6 | 121,3 | 108,7 | 110,0 | 105,7 | 102,0 | 100,3 |
| Mesto Šaľa | 5811 | 7701 | 12922 | 19167 | 24776 | 24564 | 23554 |
| Reťazový index rastu | 99,2 | 132,5 | 167,8 | 148,3 | 129,3 | 99,1 | 95,9 |


**Vývoj počtu obyvateľov**

**Odhadovaný vývoj podľa variantov vývoja obyvateľstva kraja**

|  |  |  |  |  |  |
| --- | --- | --- | --- | --- | --- |
| **Mesto Šaľa** | **2010** | **2015** | **2020** | **2025** | **2030** |
| suburbanizačný vývoj | 23 647 | 23 443 | 23 197 | 22 899 | 22 639 |
| koncentračný vývoj | 23 647 | 23 663 | 24 146 | 26 156 | 27 522 |

Zdroj: UPN NSK 2012

Na území okresu sú obce zapojené do dvoch MAS – Dolné Považie (členovia z okresu Šaľa: Diakovce, Dlhá nad Váhom, Kráľová nad Váhom, Žihárec, Vlčany, Selice, Tešedíkovo, Neded) a MAS Vitis (Močenok, Hájske, Horná Kráľová a Trnovec nad Váhom).

****Zoznam MAS na území NSK:

* [CEDRON - NITRAVA](http://www.leadernsk.sk/mas/cedron-nitrava.html)
* [DOLNÁ NITRA](http://www.leadernsk.sk/mas/dolna-nitra.html)
* [DOLNÉ POVAŽIE](http://www.leadernsk.sk/mas/dolne-povazie.html)
* [DOLNOHRONSKÉ](http://www.leadernsk.sk/mas/dolnohronske.html)
* [DOLNÝ ŽITNÝ OSTROV](http://www.leadernsk.sk/mas/dolny-zitny-ostrov.html)
* [DVORY A OKOLIE](http://www.leadernsk.sk/mas/dvory-a-okolie.html)
* [HURBANOVO](http://www.leadernsk.sk/mas/hurbanovo.html)
* [IPEĽ - HONT](http://www.leadernsk.sk/mas/ipel-hont.html)
* [POŽITAVIE - ŠIROČINA](http://www.leadernsk.sk/mas/pozitavie-sirocina.html)
* [RADOŠINKA](http://www.leadernsk.sk/mas/radosinka.html)
* [SOTDUM](http://www.leadernsk.sk/mas/sotdum.html)
* [SVORNOSŤ](http://www.leadernsk.sk/mas/svornost.html)
* [TEKOV - HONT](http://www.leadernsk.sk/mas/tekov-hont.html)
* [TERMÁL](http://www.leadernsk.sk/mas/termal.html)
* [TRÍBEČSKO](http://www.leadernsk.sk/mas/tribecsko.html)
* [VITIS](http://www.leadernsk.sk/mas/vitis.html)
* [ŽIBRICA](http://www.leadernsk.sk/mas/zibrica.html)

Zdroj: www.leadernsk.sk

**Výmera písomná katastrálneho územia mesta: *44 967 300 m2***

Intravilán 4 828 587 m2 ....... 10,74 %

Extravilán 40 138 713 m2 ....... 89,26 %

Spolu *44 967 300 m2* .......100,00 %

Zdroj: katastrálny odbor OÚ (2015)


Reliéf územia je rovinatý s nepatrnými výškovými rozdielmi. Poloha Šale a nížinný charakter územia, na ktorom leží sa podieľajú na tom, že patrí medzi najteplejšie a zároveň najsuchšie oblasti Slovenska. Podunajská nížina, na ktorej sa mesto rozprestiera, patrí do teplej klimatickej oblasti.

Mesto leží v geotermálnej oblasti a z toho dôvodu sú geotermálne vrty v Šali, ale aj   
 Diakovciach využívané resp. ich ďalšie využitie sa pripravuje. Pôdno-klimatické podmienky, vysoká kvalita pôdy a časť vybudovaných závlah vytvárajú vhodné podmienky na vysokú produktivitu poľnohospodárskej výroby.

**Symboly mesta Šaľa (erb, vlajka)**

**Symboly mestskej časti Veča (erb, vlajka)**

**Družobné mestá mesta Šaľa**

**Kuhmo (Fínsko)**

**Telč (Česká republika)**

**Oroszlány (Maďarsko)**

**Końskie (Poľsko)**

**Mohyliv-Podilskyy (Ukrajina)**

**Partnerské mesto Kuhmo vo Fínsku**

Mesto Kuhmo leží v severofínskej provincii Kainuu na severnej fínskej hranici. Rozloha Mesta Kuhmo je 5 500 km2, cca 8900 obyvateľoch. Kuhmo je mimoriadne tiché mesto. Dôvodom je, že k mestu patria rozsiahle lesné plochy a viac ako 600 jazier. Kuhmo je známe kvôli svojej Kalevala Village, nedotknutú prírodu a medzinárodný festival komornej hudby.

**Partnerské mesto Telč v Českej republike**

Telč s vyše 5600 obyvateľov patrí k najkrajším českým mestským pamiatkovým rezerváciám. Je to jedinečne zachovaný architektonický komplex hlavne renesančných stavieb, celok ktorému dominuje nádherný renesančný zámok a námestie. V roku 1970 vyhlásilo Ministerstvo kultúry toto územie za Mestskú pamiatkovú rezerváciu. V roku 1992 bolo mesto Telč zaradené do prestížneho Zoznam svetového kultúrneho a prírodného dedičstva UNESCO.

**Partnerské mesto Oroszlány v Maďarsku**

Mesto Oroszlány sa nachádza v kraji Komárom - Esztergom 18 km od mesta Tatabánya. Na svahoch v prírodných krásach bohatého pohoria Véres postavené mesto Oroszlány a jeho okolie je už od pradávna ľuďmi osídlené miesto. Rozvoju mesta napomohli prieskumy uholných ložísk. V súčasnosti žije v tomto pohostinnom mestečku vyše 18 tis. obyvateľov.

**Partnerské mesto Końskie v Poľsku**

Mesto Końskie leží v severnej časti vojvodstva Swietokrzyskie a patrí do okresu – poviatu Konecki. Obyvateľstvo gminy Końskie: 38 154 (v tom mesto Końskie vyše 20 tis. obyvateľov). Mesto Końskie je lokalizované v borovicových lesoch. Pýchou regiónu Końskie je Sielpia, situovaná v malebnom lese na brehoch 57 hektárovej vodnej nádrže, kam už desaťročia prichádza mnoho ľudí v lete za slnkom a vodou.

**Partnerské mesto MOGIĽOV - PODOĽSKIJ v Ukrajine**

Je to mesto s 450- ročnou tradíciou. Nachádza sa vo vinárskom regióne s bohatou prírodou   
a stredovekou architektúrou. V roku 1995 bolo zaradené do ligy historických miest Ukrajiny. Je administratívnym centrom s polohou v doline rieky Dnester, obkolesené vysokými horami.  
Mesto má vyše 32 tis. obyvateľov.