



**Doplnenie a aktualizácia č. 1**

**Programu hospodárskeho a sociálneho rozvoja**

**mesta Šaľa na roky 2015-2020**

**na obdobie rokov 2021 a 2022**

|  |  |
| --- | --- |
| **Názov:** | Doplnenie a aktualizácia č. 1  Program hospodárskeho a sociálneho rozvoja mesta Šaľa na roky 2015-2020 na obdobie rokov 2021 a 2022 |
| **Územné vymedzenie :** | Mesto Šaľa |
| **Územný plán obce schválený:** | *áno* |
| **Dátum schválenia PHSR:** | *15. 12. 2015,* |
| **Číslo uznesenia:** | *9/2015-II - materiál č. B 2/9/2015* |
| *Dátum schválenia Doplnenia a aktualizácie č. 1 na obdobie rokov 2021 a 2022* | *............* |
| **Dátum platnosti:** | *Dátumu schválenia ( doplní sa po schválení)*  *do 31.12.2022* |
| **Verzia** | *1.1* |
| **Publikovaný verejne kde/dátum:** | *Doplní sa po zverejnení* |

OBSAH

**Úvod..................................................................................................................................2**

1. **Analytická časť..............................................................................................................3**

Vymedzenie riešeného územia.................................................................................................3

Demografia..............................................................................................................................11

Sociálny rozvoj a verejné služby.............................................................................................19

Infraštruktúra..........................................................................................................................45

Hospodárstvo a podnikanie.....................................................................................................56

Životné prostredie...................................................................................................................98

Vyhodnotenie plnenia predchádzajúceho PHSR...................................................................124

Vyhodnotenie dotazníka.......................................................................................................136

SWOT analýza, kľúčové disparity a faktory rozvoja..............................................................140

**B. Strategická časť..........................................................................................................151**

**C. Programová časť........................................................................................................158**

**D. Realizačná časť – akčné plány projektových zámerov.................................................175**

**E. Finančná časť – finančný plán.....................................................................................247**

**Záver..............................................................................................................................253**

Prílohy...................................................................................................................................254

č. 1 Zoznam členom riadiaceho tímu, prac. skupín zapojených do spracovania PHSR........254

č. 2 Zoznam informačných zdrojov použitých v PHSR a analyzovaných dokumentov.........255

č. 3 Zoznam skratiek..............................................................................................................258

č. 4 Register subjektov...........................................................................................................260

**Úvod**

# Zákon 539/2008 Z. z. zo 4. novembra 2008 o podpore regionálneho rozvoja v znení neskorších zmien s účinnosťou od 1.1. 2015 ustanovuje ciele a podmienky podpory regionálneho rozvoja, upravuje pôsobnosť orgánov štátnej správy, vyšších územných celkov, obcí a ďalších subjektov územnej spolupráce podľa IV. časti tohto zákona a podmienky na koordináciu a realizáciu regionálneho rozvoja. Zároveň definuje ako jednotlivé ciele podpory regionálneho rozvoja nasledovne: odstraňovať alebo zmierňovať nežiaduce rozdiely v úrovni hospodárskeho rozvoja, sociálneho rozvoja a územného rozvoja regiónov a zabezpečiť trvalo udržateľný rozvoj regiónov, zvyšovať ekonomickú výkonnosť, konkurencieschopnosť regiónov a rozvoj inovácií v regiónoch pri zabezpečení trvalo udržateľného rozvoja, a zvyšovať zamestnanosť a životnú úroveň obyvateľov v regiónoch pri zabezpečení trvalo udržateľného rozvoja.

# Program hospodárskeho a sociálneho rozvoja mesta je strednodobý rozvojový dokument, ktorý je vypracovaný v súlade s cieľmi a prioritami ustanovenými v národnej stratégii a zohľadňuje ciele a priority ustanovené v programe rozvoja vyššieho územného celku NSK.

Doplnenie a aktualizácia č. 1 Programu hospodárskeho a sociálneho rozvoja mesta Šaľa je spracovaný na obdobie 2015 –2020 na obdobie rokov 2021 a 2022 nadväzuje na Program hospodárskeho a sociálneho rozvoja mesta Šaľa obdobie 2015 –2020, ktorý nahradil Program hospodárskeho a sociálneho rozvoja mesta Šaľa a okolia 2007 – 2013 a je vypracovaný podľa záväznej časti územnoplánovacej dokumentácie mesta Šaľa a zároveň integruje sektorové dielčie strategické dokumenty (koncepcie) na úrovni mesta Šaľa.

Program hospodárskeho a sociálneho rozvoja mesta Šaľa je spracovaný na obdobie 2015 –2020 v znení doplnenia a aktualizácie č. 1 na obdobie rokov 2021 a 2022 a pozostáva z:

1. analytickej časti, ktorá obsahuje komplexné hodnotenie a analýzu východiskovej situácie mesta, odhad jeho budúceho vývoja, možné riziká a ohrozenia vo väzbe na existujúce stratégie a koncepcie a využívanie vnútorného potenciálu územia, jeho limitov a rozvoja, definovanie faktorov a podmienok udržateľného rastu mesta,
2. strategickej časti, ktorá obsahuje stratégiu rozvoja mesta pri zohľadnení jeho vnútorných špecifík a určuje hlavné smery, priority a ciele rozvoja mesta rešpektovaním princípov regionálnej politiky s cieľom dosiahnutia vyváženého udržateľného rastu územia,
3. programovej časti, ktorá obsahuje najmä zoznam opatrení a aktivít na zabezpečenie realizácie programu rozvoja mesta,
4. realizačnej časti, ktorá je zameraná na popis postupov inštitucionálneho zabezpečenia formou partnerstva a organizačné zabezpečenie realizácie programu rozvoja mesta, systém monitorovania a hodnotenia plnenia PHSR mesta Šaľa s ustanovením merateľných ukazovateľov, vecný a časový harmonogram realizácie akčných plánov programu rozvoja mesta,
5. finančnej časti, ktorá obsahuje finančné zabezpečenie jednotlivých opatrení a aktivít, inštitucionálnej a organizačnej stránky realizácie programu rozvoja mesta.

Spracovanie tohto strategického dokumentu bolo iniciované samosprávou, uskutočnilo sa   
v období rokov 2012-2015, v spolupráci s pracovnými skupinami, ktorých kreovanie prebehlo so zapojením a výzvou verejnosti. Na spracovaní sa podieľali aj odborné útvary mestského úradu, odborné komisie pri MsZ a ďalší. Proces spracovania PHSR je možné rozdeliť do   
3 základných etáp:

1. Príprava projektu, zber a analýza dát, zohľadnenie legislatívnych zmien, úpravy metodiky

2. Stanovenie stratégie rozvoja a spracovanie akčného plánu

3. Pripomienkovanie, prerokovanie a finalizácia dokumentu.