**SWOT analýza**

Zhodnotenie súčasného stavu územia formou SWOT analýzy je základným nástrojom strategického plánovania na hodnotenie silných a slabých stránok, príležitostí a ohrození, ktoré sa týkajú konkrétnej prioritnej oblasti.

Silné a slabé stránky popisujú súčasný stav riešenej problematiky v samospráve z hľadiska vnútorných faktorov. Príležitosti a ohrozenia definujú predpoklad vplyvu vonkajších faktorov

na budúci rozvoj mesta. Východiskom pre spracovanie analýz SWOT boli údaje z analýzy – auditu zdrojov PHSR mesta Šaľa 2015-2020, výsledkov dotazníkového prieskumu ohľadom rozvojových priorít a dielčích koncepcií a strategických či územnoplánovacích dokumentov mesta.

**Moderná školská infraštruktúra**

Silné stránky

* stabilizovaná sieť škôl materských, základných aj stredných škôl
* vysoká kvalifikovanosť (odbornosť) pedagógov a dobré výsledky škôl
* zabezpečená starostlivosť o talentované deti
* existencia detského dopravného ihriska
* čiastočne zrealizovaná postupná rekonštrukcia budov niektorých základných a materských škôl

Slabé stránky

* zlý technický stav a vybavenosť niektorých školských objektov
* žiadne zastúpenie vysokého školstva alebo vedeckých inštitúcií v meste
* chýba praktické vzdelávanie pre uplatnenie na trhu práce

Príležitosti

* využitie eurofondov na obnovu školskej infraštruktúry
* podpora zavádzania inovatívnych foriem vzdelávania
* zriadenie odborných učební
* spolupráca s potenciálnymi zamestnávateľmi

Ohrozenia

* nepriaznivá štruktúra a vývoj populácie
* zatvorenie detského dopravného ihriska

**Dopravná a technická infraštruktúra**

Silné stránky

* geografická poloha mesta s napojením na diaľnicu pri obci Šoporňa a strategické postavenie vzhľadom k dopravnému koridoru medzinárodného významu cez železničné prepojenie –Bratislava-Šaľa-Budapešť
* dostupné dopravné spojenie s regionálnymi centrami – Trnava, Nitra, Bratislava, Dunajská Streda, Nové Zámky, ale i hlavný ťah do chemického kombinátu Duslo, a. s. Šaľa.
* spracovaný ÚPN mesta Šaľa zahrnujúci výstavbu obchvatu
* vysoký stupeň zásobovania obyvateľov pitnou vodou z verejného vodovodu, odkanalizovania odpadových vôd do ČOV (Šaľa a Veča)
* vybudovaná sieť infraštruktúry zásobovania plynov, pitnou vodou, elektrinou a kanalizačného systému - rozvinutá distribučná sieť energií)
* stavebné kapacity pre rozvoj časti technickej infraštruktúry,

Slabé stránky

* chýbajúci obchvat mesta
* tranzitná doprava cez stred mesta
* nevybudovaná vodná cesta
* nedostatočná kapacita statickej dopravy na celom území mesta-nedostatok parkovacích miest - -parkuje sa na trávnatých plochách a chodníkoch (hlavne na sídliskách)
* chýba záchytné parkovisko pri železničnej stanici
* chýba železničné spojenie s Nitrou
* vysoká hladina hluku kvôli doprave
* neuspokojivý technický stav miestnych komunikácií a chodníkov na mnohých úsekoch v meste
* chýba kvalitná a prepojená cyklistická infraštruktúra
* zlá bezpečnosť cestnej dopravy / existencia rizikových križovatiek / napr. pri ProCs
* zlá plynulosť dopravy /zápchy v piatok resp. poobede
* vek a lokalizácia rozvodov /technická zastaranosť rozvodov /umiestnenie prevažne v cestných telesách
* nedostatočné dopravné prepojenie Veče zo Šaľou - závislosť na jednom moste v širokom okolí
* neexistujúca autobusová stanica –len zastávky
* existujúci cintorín má vyčerpané kapacity na pochovávanie

Príležitosti

* výstavba obchvatu mesta
* využitie eurofondov na obnovu dopravnej infraštruktúry
* vybudovanie siete cyklotrás v meste - podpora budovania cyklistickej infraštruktúry (cyklochodníky, cyklopruhy a pod.) a jej napojenie na existujúce trasy v regióne
* zabezpečenie postupnej rekonštrukcie a modernizácie cestných komunikácií v meste
* modernizácia MHD a zastávok autobusovej dopravy
* podpora aktivít vedúcich k zlepšeniu statickej dopravy - výstavba nových parkovacích miest
* rastúci záujem o cykloturistiku
* zvýšenie bezpečnostných opatrení na ochranu majetku, infraštruktúry a zdravia obyvateľov
* cykloparkovisko na železničnej stanici

Ohrozenia

* prehustenie automobilovej dopravy v meste, nárast individuálne dopravy na úkor MHD
* pokračujúce zhoršovanie kvality cestnej siete
* nezrealizovanie obchvatu - problémy s výkupom pozemkov, nesúhlas vlastníkov, zmena priorít vlády, nedostatok finančných prostriedkov na výstavbu obchvatu
* problémy s pochovávaním, ak sa nevybuduje nový cintorín
* vandalizmus na verejných priestranstvách

**Hospodársky rast a bývanie**

Silné stránky

* stabilní zamestnávatelia v meste a okolí
* relatívne nízka nezamestnanosť , hoci za posledný rok stúpa
* úrodné pôdy a vhodné klimatické podmienky pre poľnohospodárstvo
* vybudované a fungujúce priemyselné areály v meste, existencia priemyselných zón, možnosti rozšírenia, priemyselný park v Diakovciach a v Nitre
* trend zateplenia bytových domov
* informovanosť obyvateľstva zo strany samosprávy
* dostatočne vybudovaná sieť plynovodu, vodovodu a kanalizácie
* dobré zdroje pitnej vody a rezervy geotermálnych vôd
* ľudské zdroje so skúsenosťami, zručnosťou a tradíciou v poľnohospodárskej výrobe, chemickom priemysle a stavebníctve
* vysoký podiel podnikateľských subjektov (malých a stredných podnikateľov)
* dostupná široká sieť peňažných ústavov
* dobré priestorové kapacity pre ďalší rozvoj mesta

Slabé stránky

* nevytváranie nových pracovných miest
* nevznikajú nové firmy, mladí podnikatelia
* nedostatok atmosférickej vlahy vo vegetačnom období - zmeny v poľnohospodárstve
* migrácia obyvateľstva za prácou do veľkých miest resp. na druhej strane dovoz lacnejšej pracovnej sily z východného Slovenska alebo zahraničia do okolitých podnikov
* nedostatočné nájomné bytové kapacity
* nedostatočný prehľad o podnikateľskom prostredí, nevedie sa databáza podnikateľov na MsÚ
* v meste nie sú aktívne remeselné cechy ani združenia podnikateľov, nespolupracujú
* chýba obchvat mesta Šaľa
* verejné obstarávanie – zákon neumožňuje podporiť domácich podnikateľov

Príležitosti

* využitie eurofondov na zriadenie inkubátora pre podnikateľov, podporné programy pre začínajúcich podnikateľov
* využitie štátnych dotácií na výstavbu nájomných bytov
* nové rozvojové zámery a investície priemyselného podniku Duslo a.s.
* podpora bývania mladých rodín, výstavba nájomných bytov, môže zastaviť pokles počtu obyvateľov
* vytváranie podmienok pre príchod investorov a prílev priamych investícií
* potenciál nových zdrojov zamestnanosti v sektore služieb a priemyslu
* podpora malého a stredného podnikania zo strany štátu
* využívanie „brownfieldov“ pre podporu rozvoja mesta
* zvýšenie využitia geotermálnych zdrojov

Ohrozenia

* nedostatočné využitie zdrojov EÚ a z toho vyplývajúci menší rozvoj podnikov a nižšia konkurencieschopnosť
* globalizácia a posun výroby z SR ďalej na východ
* odkázanosť mesta na dodávateľov komunálnych služieb
* starnutie obyvateľstva
* pretrvávajúci nedostatočný počet bytov a migrácia obyvateľstva do okolitých obcí z dôvodu bývania
* závislosť regiónu na jednom majoritnom zamestnávateľovi
* odliv kvalifikovaných pracovníkov do zahraničia
* slabá komunikácia medzi zamestnávateľmi a vzdelávacími inštitúciami, nesúlad medzi štruktúrou voľných pracovných miest a štruktúrou UoZ
* legislatíva nepodporujúca MSP
* stagnujúci rast ekonomiky regiónu,

**Životné prostredie a energetická úspornosť**

Silné stránky

* kotolne boli plynofikované a 2 z nich využívajú alternatívne zdroje (slama, drevná štiepka)
* znečisťovanie ovzdušia Duslom nemá výrazný vplyv na mesto
* Duslo zrekonštruovalo podnikovú spaľovňu
* separovaný zber je rozbehnutý
* blízkosť rieky Váh, prírodný potenciál inundácie Váhu
* dostatočná výdatnosť, aj napriek klimatickým zmenám a vhodnosť využívanie artézskych studní na pitné účely
* revitalizácia zelene v rámci centrálnej mestskej zóny
* zvyšujúci sa záujem občana o veci verejné najmä z oblasti ochrany životného prostredia – lesopark, inundácia Váhu, parky v meste, úprava okolia na sídliskách
* útulok pre zatúlané psy a aktivity združenia Zatúlané psíky Šaľa
* oblasť geotermálnych zdrojov + vybudovaný geotermálny vrt
* centrálne zásobovanie teplom, výrazný podiel dodávok tepla z ekologických zdrojov
* oblasť prirodzenej akumulácie podzemných vôd – artézske studne

Slabé stránky

* skládka komunálneho odpadu je vzdialená cca 60 km od mesta
* nízka environmentálna hodnota územia
* plocha verejnej zelene sa redukuje
* verejná zeleň na území mesta potrebuje revitalizovať
* vysoká prašnosť a znečistenie komunikácií
* nedostatočná využívanosť artézskej vody
* nízka úroveň využívania obnoviteľných zdrojov energie - nevyužitá geotermálna energia vrtu na bývalom kúpalisku
* podzemné zdroje pitnej vody smerom k obci Kráľová nad Váhom sú neaktívne a ochranné pásmo bolo zrušené
* neaktuálna Energetická koncepcia
* priemysel a doprava - zdroje znečisťovania životného prostredia
* zavedený systém separovaného zberu, triedenia odpadov stagnuje
* opakujúce sa lokality čiernych skládok na území mesta
* obmedzená možnosť prevádzky medziskladu
* vysoká energetická (tepelná) náročnosť bytového fondu, straty v tepelných rozvodoch,
* energetická náročnosť prevádzky verejných budov
* potreba komplexnej obnovy, rekonštrukcie a modernizácie verejného osvetlenia

Príležitosti

* vybudovaním obchvatu odpadnú vplyvy tranzitnej dopravy
* rekonštrukcia rozvodov v centrálnom vykurovaní +vyššia miera využitia obnoviteľných zdrojov
* zvýšenie environmentálneho povedomia obyvateľov kampaňami
* využitie vodného potenciálu – povrchové vody z Váhu, podzemné vody z artézskych studní aj z vlastných zdrojov
* aktivity občanov a vznik bezpríspevkových organizácií a združení s poslaním ochrany a zveľaďovania
* využitie eurofondov na obnovu rekonštrukciu verejného osvetlenia, rekonštrukciu tepelného hospodárstva
* zavádzanie energeticky úsporných opatrení pri novej výstavbe a rekonštrukcii pôvodných objektov
* výsadba izolačnej zelene a obnova a budovanie oddychových zón a parkov
* modernizácia odpadového hospodárstva, zefektívnenie separovaného zberu a tým zníženie objem uloženia odpadu na skládkach
* podpora inovatívnych technológií na zlepšenie ochrany životného prostredia, energetickú úspornosť, racionálne využívanie zdrojov a podpora zeleného rastu (elektromobily)
* optimálne využitie geotermálnych zdrojov a ďalších netradičných zdrojov energie
* rastúci dôraz a realizácia princípov udržateľného rastu
* využitie potenciálu biomasy na energetické využitie
* možnosti využitia kogenerácie v centrálnych zdrojoch tepla.

Ohrozenia

* obyvateľstvo nebude ochotné spolupracovať v separácii odpadov
* vybudovanie cestného obchvatu bude odďaľované
* vysušovanie krajiny a negatívne dôsledky zmien klímy
* ohrozenie územia povodňami
* konzumný spôsob života
* ak sa nebude dlhodobo investovať do verejného osvetlenia, jeho vedení a stožiarov, hrozia výpadky verejného osvetlenia v meste
* nárast počtu čiernych skládok
* ďalšie plytvanie zdrojmi podzemnej vody z artézskych studní
* nedostatok financií na podporu alternatívnych zdrojov energie
* nedostatočné využitie geotermálnej energie
* nedostatok investičných prostriedkov na rekonštrukciu a budovanie technickej infraštruktúry,
* negatívne dôsledky nadmerného nárastu cestnej dopravy
* decentralizácia v spotrebe tepla (odpájanie od centrálnych zdrojov tepla).

**Sociálna politika mesta**

Silné stránky

* existujúca štruktúra sociálnej starostlivosti v meste
* rozvoj neštátnych zdravotných zariadení v meste
* dostatočná sieť lekární
* poskytovanie sociálnej starostlivosti mestom napr. terénna opatrovateľská služby, klub dôchodcov, jasle
* spracovaný a schválený Komunitný plán rozvoja sociálnych služieb
* budovanie nového domova dôchodcov s dostatočnou kapacitou
* práca s ľuďmi bez domova – terénna sociálna práca funguje už niekoľko rokov
* chránená dielňa v rámci kamerového monitorovacieho systému mesta

Slabé stránky

* dlhoročný úbytok obyvateľstva sťahovaním, mesto nedosahuje migračný prírastok
* zastaralosť a nedostatočná vybavenosť niektorých sociálnych zariadení – jasle, útulok
* zatvorená nemocnica, obmedzenie činnosti detskej pohotovosti
* roztrúsenosť ambulancií lekárov po meste, chýba centrum zdravotnej starostlivosti
* prehlbovanie sociálnych rozdielov
* starnutie populácie, nárast priemerného veku obyvateľstva mesta
* nepostačujúca kapacita sociálnych zariadení

Príležitosti

* využitie eurofondov na financovanie terénnej sociálnej práce a zriadenie CIZS (centrum integrovanej zdravotnej starostlivosti), na obnovu budov soc. služieb
* rekonštrukcia objektov jaslí, útulku, domu s opatrovateľskou starostlivosťou a ich debariérizácia
* využitie zdrojov zo ŠR na spolufinancovanie prevádzky chránenej dielne
* zabezpečenie stravovanie pre seniorov
* vybudovanie centra pre ľudí bez domova, pre ľudí v ťažkej sociálnej situácii a komunitného centra
* záujem o opatrovateľskú službu v domácom, rodinnom prostredí
* prehlbovanie partnerskej spolupráce všetkých subjektov štátnej správy, samosprávy a neziskových organizácií, zainteresovaných do aktivít v oblasti sociálnych služieb

Ohrozenia

* starnutie obyvateľstva
* legislatívne zmeny vo financovaní prevádzky zariadení poskytujúcich sociálne služby
* pokračujúce chátranie budovy bývalej nemocnice
* prehlbovanie sociálnych rozdielov obyvateľstva
* nárast počtu obyvateľov v hmotnej núdzi
* nepokračovanie v projekte terénnej sociálnej práce s ľuďmi bez domova

**Šport pre všetky generácie**

Silné stránky

* veľký záujem o športové aktivity
* občianske iniciatívy – nové športové prvky pre outdoor
* tradícia hádzanej, futbalu, a rôznych ďalších športov
* existencia štúdie výstavby viac účelového športového areálu – šport – rekreačné účely
* existujúce mestské športové areály majú dobrú lokalizáciu
* športové areály škôl sú dostupné verejnosti
* existencia množstva klubov športovcov a organizácií v oblasti športu
* vytvorený systém podpory športu formou dotácií z mesta
* dostupnosť 50 m bazéna

Slabé stránky

* športové zariadenia (hala, kolkáreň, zimný štadión) potrebujú rekonštrukciu resp. zastrešenie
* chátranie areálu bývalého kúpaliska
* potreba obnovy viacerých detských ihrísk
* nie je systémovo zabezpečené financovanie športovísk vo vzťahu k ich využívaniu
* vysoká finančná nákladovosť prevádzka haly
* generačná netolerancia pre športové aktivity najmä na sídliskách
* chýba stratégia rozvoja športu
* slabé možnosti aktívnej rekreácie (chýba kúpalisko)
* oblasť agendy športu nie je komplexne zakomponovaná v štruktúre MsÚ
* počet členov združenia Aquasport na prevádzku bazéna sa znižuje

Príležitosti

* využívanie viaczdrojového financovania EÚ, MŠ SR, súkromný sektor na výstavbu nových športovísk
* budovanie nových, rekonštrukcia a efektívne využitie existujúcich športových zariadení (napr. vodácke stredisko, kolieskové korčuľovanie)
* širšie využitie geotermálnych vrtov na rekreačné a športové účely
* rozvoj exteriérových športovísk, obnova medziblokových športovísk a detských ihrísk na sídliskách
* vybudovanie ďalších športovísk v areáloch škôl a ich otvorenie pre verejnosť (multifunkčné ihrisko, bežecký ovál)
* rozvoj lesoparku a revitalizácia pláže pri Váhu
* cyklotrasa aspoň okolo Šale, využiť potenciál kúpaliska v Diakovciach

Ohrozenia

* finančná náročnosť zabezpečenia materiálovej bázy a prevádzky športovísk, nedostatok financií mesta na šport
* slabšia propagácia mestských športovísk

**Kultúra a cestovný ruch**

Silné stránky

* tradícia v organizovaní kultúrnych podujatí, široké spektrum kultúrnych podujatí počas celého roka
* silná intelektuálna základňa v oblasti kultúry, existencia umeleckých zoskupení
* rastúci záujem verejnosti o kultúrne aktivity
* zrealizovaná digitalizácia kina a obnova amfiteátra
* obnovená mestská knižnica
* dobrá spolupráca s partnerskými mestami
* obnovenie činnosti folklóru
* otvorený Dom ľudového bývania pre verejnosť

Slabé stránky

* nedostatočná propagácia mesta
* absencia mestskej galérie, múzea a kultúrno - informačného centra
* nevyhovujúci stav budovy a vybavenia domu kultúry a spoločenského domu

Príležitosti

* využitie dotácií zo ŠR a NSK
* možnosť širšej prezentácie mesta na výstavách a iných podobných podujatiach, aj v zahraničí
* rozvíjať a prehlbovať spoluprácu s partnerskými mestami
* využitie zdrojov z grantov a dotácií ( MK, EÚ )
* možnosti využívania kaštieľa pre kultúrne podujatia
* zriadenie mestskej galérie a kultúrno - informačného centra

Ohrozenia

* dlhodobé podcenenie propagácie mesta
* nedostatok finančných zdrojov

**Kľúčové disparity a faktory rozvoja**

**Moderná školská infraštruktúra**

**Kľúčové disparity:**

* niektoré objekty škôl potrebujú rekonštrukciu
* migračný vývoj
* neprebehla racionalizácia škôl a školských zariadení

**Faktory rozvoja**

* investície do budov škôl pre ich trvalú udržateľnosť a energetickú hospodárnosť a vytvorenie atraktívneho moderného prostredia pre vzdelávanie
* podmienky pre praktické vzdelávanie ( odborné učebne, dopravné ihrisko)

**Dopravná a technická infraštruktúra**

**Kľúčové disparity:**

* preťaženosť dopravy v meste a s tým spojený hluk
* nedostatočné kapacity parkovacích plôch
* nedostatočné kapacity existujúceho cintorína

**Faktory rozvoja:**

* vybudovaním obchvatu mesta znížiť intenzitu cestnej dopravy v meste; - presadzovať realizáciu obchvatu ako prioritný záujem mesta pri všetkých rokovaniach na úrovni kraja a štátnych orgánov; - byť nápomocný pri stavebnej príprave a následne pri realizácii stavby (poskytnutie plôch pre zariadenie staveniska, skládky zeminy a pod.)
* budovať a riešiť parkovacie plochy v meste aj na sídliskách a vybudovať záchytné parkovisko v predstaničnom priestore
* rekonštruovať miestne komunikácie a chodníky s cieľom zvýšenie bezpečnosti a plynulosti premávky, vyčleniť každoročne záväznú finančnú čiastku v rozpočte mesta na údržbu a rekonštrukciu miestnych komunikácii
* podporou hromadnej dopravy znížiť zaťaženosť miestnych komunikácií
* vybudovanie cyklotrás spájajúcich dopravné uzly, možnosti použitia rôznych foriem dopravy a presun do zamestnania, škôl, vybudovať označiť cyklotrasy a cyklochodníky v meste a na mestských sídliskách ako podporu formy dopravy osôb
* vybudovať cyklotrasy spájajúce mesto s osadami a okolitými obcami
* rozširovať a skvalitňovať kamerový systém v meste s cieľom zvýšenia bezpečnosti cestnej dopravy a chodcov
* postupne vybudovať bezbariérový prechod mestskými chodníkmi a mestskými areálmi
* majetkovo vysporiadať pozemky pod miestnymi komunikáciami
* v oblasti technickej infraštruktúry v budúcnosti
  + Postupne realizovať prekládky vzdušného vedenia (telekomunikácie aj NN)
  + Podpora rekonštrukcie vodovodnej a kanalizačnej infraštruktúry
  + Rekonštrukcia a modernizácie verejného rozhlasu
  + obnovenie činnosti infokioskov a ich využívanie

**Hospodársky rast a bývanie**

**Kľúčové disparity**

* veľká migrácia za prácou
* odliv obyvateľov z mesta, chýbajúca ponuka nájomného bývania
* nedostatok nových mladých podnikateľov
* jeden rozhodujúci zamestnávateľ
* nedostatočný prehľad mesta o plánoch a zámeroch súkromného sektora

**Faktory rozvoja**

* dostatok kvalifikovanej pracovnej sily
* podpriemerná miera nezamestnanosti pri nadpriemernej mzde
* dostatok plôch v zmysle ÚPN mesta určených na podnikanie
* nové investície do modernizácie spoločnosti Duslo a. s. – z toho vyplývajúce možnosti pre subdodávateľov
* možnosti rozvoja skleníkového hospodárstva využitím prebytku CO2 a tepla z Duslo a. s.
* priestorové možnosti a pripravenosť mesta pre výstavbu nájomných bytov
* vytvoriť podnikateľský inkubátor pre začínajúcich podnikateľov
* aktívna spolupráca s podnikateľmi, organizovanie pravidelných stretnutí vedenia mesta a predstaviteľov podnikateľov, ich zapájanie do riešenia problémov mesta a prípravy strategických dokumentov mesta
* spracovanie, aktualizovanie a sprístupnenie databázy podnikateľských subjektov pôsobiacich na webovej stránke mesta
* analýza požiadaviek na chýbajúce služby v meste
* možnosti zriadenia mestského podniku služieb

**Životné prostredie a energetická úspornosť**

**Kľúčové disparity:**

* relatívne nízky podiel vyseparovaných zložiek KO
* zastaraná zberová technika (zberné kontajnery) a infraštruktúra zberu a vzdialená skládka KO
* neefektívne využívanie pitnej vody z artézskych studní
* vysoká prašnosť a znečistenie ovzdušia, potreba výsadby izolačnej zelene
* vysoká energetická náročnosť prevádzky verejných budov a verejného osvetlenia

Pri stanovovaní disparít v oblasti životného prostredia sme vychádzali z týchto

merateľných indikátorov:

* odovzdaný komunálny odpad v t,
* separovaný zber komunálneho odpadu v kg na obyvateľa
* tuhé znečisťujúce látky v t za rok
* spotreba energií vo verejných budovách
* stočné za vodu z artézskych studní

**K hlavným faktorom rozvoja**, ktoré sa budeme snažiť aplikovať na zmiernenie disparít v oblasti životného prostredia, bude patriť zlepšovanie stavu životného prostredia a racionálneho využívania zdrojov prostredníctvom dobudovania a skvalitnenia environmentálnej infraštruktúry a posilnenia environmentálnej zložky udržateľného rastu. Primeranú pozornosť bude potrebné venovať nakladaniu s odpadmi a účinnému systému separovania, obnove verejnej zelene, obnoviteľných zdrojom energie a energetickej úspornosti.

Faktory rozvoja pre zlepšovanie stavu životného prostredia a jeho zložiek elimináciou negatívnych vplyvov na jeho kvalitu:

* racionálne využívanie zdrojov a dobudovanie a skvalitnenie environmentálnej infraštruktúry
* modernizácia odpadového hospodárstva
* využitie geotermálnej energie a iných alternatívnych zdrojov energie
* využitie zdrojov z fondov EÚ a ŠR
* energetické úsporné opatrenia vo verejných budovách, modernizácia verejného osvetlenia

**Sociálna politika mesta**

**Kľúčové disparity:**

* starnutie obyvateľstva, pretrvávajúci nedostatok opatrovateliek
* nevyužívané priestory býv. nemocnice a zastaralé budovy a vybavenie jasieľ a útulku, či DOS
* chýbajúce zariadenia poskytujúce komplexné služby pre ľudí bez domova, ľudí v ťažkej životnej situácii a komunitnú prácu

**Faktory rozvoja**

* možnosti získania zdrojov z EÚ a ŠR na rozvoj sociálnych služieb a rekonštrukciu zariadení
* dostatočné priestorové kapacity mesta na rozvoj sociálnych služieb

**Šport pre všetky generácie**

**Kľúčové disparity:**

* finančná náročnosť prevádzky športových zariadení
* zastaranosť objektov športovej infraštruktúry
* rozdiely medzi rozvojom občianskej vybavenosti a zvyšujúcimi sa požiadavkami pri zabezpečení služieb, voľnočasových aktivít, športu, relaxu, aktívneho oddychu, čo môže mať za následok znižovanie atraktivity sídelného prostredia
* doterajšie obmedzené možnosti získania mimorozpočtových zdrojov na rekonštrukciu športovej infraštruktúry

**Faktory rozvoja**

* prevádzkovanie 50 m bazéna
* rekonštrukcia existujúcich objektov športovej infraštruktúry športová hala, kolkáreň, zimný štadión) a detských ihrísk
* vybudovanie nových prvkov športovej infraštruktúry a detských ihrísk
* využitie priestoru lesoparku a pláže

**Kultúra a cestovný ruch**

**Kľúčové disparity:**

* energetická náročnosť budov a zastaranosť vybavenia kultúrnych zariadení mesta
* tradícia a osobnosti kultúry verzus neexistujúca databáza subjektov činných v tejto oblasti
* chýbajúca mestská galéria a kultúrno-informačná kancelária

**Faktory rozvoja**

* komunikácia pri vytváraní ponuky kultúrnych podujatí zo školami
* možnosti získania prostriedkov z EÚ a ŠR na rekonštrukciu budov kultúry
* spracovanie databázy subjektov činných v kultúre a zriadenie kultúrno-informačnej kancelárie
* nová mestská galéria